## Obvezatne upute broj LS I - redoslijed izbornih rad­nji i tijek rokova

### NN 25/2006 (6.3.2006.), Obvezatne upute broj LS I - redoslijed izbornih rad­nji i tijek rokova

# DRŽAVNO IZBORNO POVJERENSTVO

**608**

Na temelju članka 30. stavka 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 44/05 – pročišćeni tekst – dalje: Zakon), Državno izborno povjerenstvo Republike Hrvatske propisuje

## OBVEZATNE UPUTE BROJ LS I

### REDOSLIJED IZBORNIH RADNJI I TIJEK ROKOVA

1. Vlada Republike Hrvatske donijela je Odluku o raspisivanju izbora za članove Županijske skupštine Dubrovačko-neretvanske županije, Požeško-slavonske županije, Gradskog vijeća Grada Velike Gorice i Općinskog vijeća Općine Stare Gradiške dana 2. ožujka 2006. koja je stupila na snagu danom objave u »Narodnim novinama«, broj 25/06 od 6. ožujka 2006.

**Izbori će se održati u nedjelju 9. travnja 2006.**

2. Rokovi teku od

**7. ožujka 2006. u 00:00 sati.**

3. Prijedlozi lista kandidata za izbor članova Županijske skupštine Dubrovačko-neretvanske županije, Županijske skupštine Požeško--slavonske županije, Gradskog vijeća Grada Velike Gorice i Općinskog vijeća Općine Stare Gradiške moraju prispjeti nadležnom izbornom povjerenstvu u roku 12 dana od dana raspisivanja izbora, dakle do

**18. ožujka 2006. do 24:00 sata**

(čanak 18. stavak I. Zakona).

4. Nadležno izborno povjerenstvo sastavit će i u javnim glasilima objaviti sve pravovaljano predložene liste kandidata kao i zbirnu listu, i to u roku 48 sati od isteka roka propisanog za postupak kandidiranja i podnošenja lista, dakle do

**20. ožujka 2006. do 24:00 sata**

(članak 20. Zakona).

5. Izborna promidžba počinje od dana objave zbirne kandidacijske liste i traje zaključno do 24 sata prije održavanja izbora, dakle od

**21. ožujka 2006. od 00:00 sati do**

**7. travnja 2006. do 24:00 sata**

(članak 22. stavak 2. Zakona).

6. Zabrana izborne promidžbe (izborna šutnja), kao i objavljivanja prethodnih rezultata ili procjene rezultata izbora traje u tijeku cijelog dana koji prethodi danu održavanja izbora, kao i na dan održavanja izbora do zaključno 19:00 sati, dakle od

**8. travnja 2006. od 00:00 sati do**

**9. travnja 2006. do 19:00 sati**

(članak 24. stavak 1. Zakona).

7. Nadležno izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije osam dana prije dana održavanja izbora, dakle do

**31. ožujka 2006. do 24:00 sata**

(članak 37. stavak 2. Zakona).

8. Nadležno izborno povjerenstvo mora imenovati članove i zamjenike članova biračkih odbora najkasnije pet dana prije dana održavanja izbora, dakle do

**3. travnja 2006. do 24:00 sata**

(članak 36. stavak 6. Zakona).

9. Glasovanje traje neprekidno

**9. travnja 2006. od 7:00 do 19:00 sati.**

Biračko mjesto se zatvara u 19:00 sati. Biračima koji su se zatekli na biračkom mjestu omogućit će se glasovanje i nakon 19 sati

(članak 43. stavak 1. Zakona).

10. Birački odbor mora dostaviti zapisnik o svom radu s ostalim izbornim materijalom nadležnom izbornom povjerenstvu najkasnije u roku od 12 sati od zatvaranja birališta, dakle do

**10. travnja 2006. do 7:00 sati**

(članak 49. Zakona).

11. Nadležno izborno povjerenstvo utvrdit će rezultate glasovanja na biračkim mjestima na svom području najkasnije u roku od 24 sata od zatvaranja birališta, dakle do

**10. travnja 2006. do 19:00 sati**

(članak 50. stavak 1. Zakona).

12. Kad nadležno izborno povjerenstvo utvrdi rezultate glasovanja odmah će objaviti rezultate izbora sukladno zapisniku o radu izbornog povjerenstva

(članak 53. Zakona).

13. Zaštita izbornog prava ostvaruje se u skladu s odredbama članka 55. do članka 62. Zakona.

Klasa: 013-03/06-03/18
Urbroj: 599-06-01
Zagreb, 6. ožujka 2006.

Predsjednik
**Branko Hrvatin, dipl. iur**., v. r.

Uputa, NN 25/2006-608